
Dana lingvo 

La dana lingvo (dane dansk [densk]) estas ĝermana 
lingvo . 

Oni skribas ĝin per latina alfabeto kun kelkaj 
kromsignoj: JE, se; 0, 0 ; A, a). La dana lege tre similas 
al la norvega kaj la sveda, sed pro ĝia stranga son- 
evoluo la dana kutime kaŭzas problemojn por aliaj 
skandinavoj - kaj inverse - se parolata rapide. 


La Patro Nia: 

Vor Fader, du som er i himlene! 

Helliget vaere dit navn, 
komme dit rige, 
ske din vilje 

som i himlen saledes ogsa pa jorden; 
giv os i dag vort daglige brod, 
og forlad os vor skyld, 
som ogsa vi forlader vore skyldnere, 
og led os ikke ind i fristelse, 
men fri os fra det onde. 

(For dit er Riget og magten og aeren i evighed!) 

Amen. 

Dana lingvo 


dansk 

Parolantoj 

6 000 000 

Denaskaj parolantoj 5,3 milionoj 

Skribo 

latina 

Lingvistika iklasifiko! 

Hindeŭropa 


Ĝermana 

Skandinava 


Dana 


Oficiala statuso 

Oficiala lingvo en Danio, Eŭropa Unio, 


Gronlando, Ferooj 

Reguligita de 

Dana Lingvokonsilio 


Lingvaj kodoj 

Lingvaj kodoj 


ISO 639-1 

da 

ISO 639-2 

dan 

ISO 639-3 

dan 

SIL 

DAN 

Glottolog 

danil284 

Angla nomo 

Danish 

Franca nomo 

danois 

Unu el la plej trafaj trajtoj de la dana estas ties stod [' sdoĉj ("ekpuŝeto") je vokaloj en certaj pozicioj: La 
ununura prononc-malsamo inter mand "viro" kaj man "oni" estas, ke la unua eldiratas kun forta kunpremo 
de la laringo, aŭ raŭkigo de la gorĝa aer-fluo, simila al, sed pli forta ol, tiu trovata en nord-anglaj dialektoj 
(ekzemple en butter [ba?a]). La dana estas tre vokal-riĉa lingvo, kaj montras la naŭ vokal-signoj de ĝia 
alfabeto (a, e, i, o, u, y, se, 0, a) nur malbone la realon: Pluraj vokalsonoj ne havas propran literon, ekzemple 
a povas reprezenti kaj e-ecan sonon similan al angla a en man, kaj esperantan a en "galapaga". Aldone, ĉiu 
vokalo povas esti longa aŭ mallonga, kun-puŝeta aŭ sen-puŝeta, kaj formi parton de diftongo aŭ eĉ triftongo* 
(ekzemple fcerge [fa°ŭe]). Kiam la signoj g aŭ r troviĝas postvokale, ili iĝas parto de diftongo, aŭ tute 
malaperas: og [oŭ] "kaj", flag [flej] "flago", bar [ba 0 ] "nuda", Norge [noŭ] "Norvegio". Preskaŭ ĉiuj 
vortolastaj, senakcentaj vokaloj de la praskandinava lingvo havis evoluon en la dana jene: [vokalo] > e > 
ŝuvao (> [nenio]). Notu la prononcon [tre malferma] o por -er(-). Tiu fina e restas ortografie, sed en multaj 
dialektoj jam malaperis, samkiel en la angla : angle take [tejk], dane tage [ta], ambaŭ "preni". 

Konsonante, la ĉefaj diverĝoj de la aliaj skandinavaj lingvoj jenas: 

■ r- prononcatas gorĝe, sed multe pli malforte ol en lafranca: rige [ĥij(e)] "regno". 

■ postvokalaj p, t, k fariĝis b, d, g skribe, kio siavice elbuŝiĝis b/ŭ, z (kiel en la angla vorto the 
"la"), j/ŭ/-. 


Norvege: lope "kuri", mate "maniero", bake "baki" 

Dane: lobe [lob(e), loŭ(e)], made [moz(e)], bage [bej(e)] 

Gramatiko 


La gramatiko similas al tiuj de la aliaj skandinavaj lingvoj, kaj ankaŭ iom al tiu de Esperanto: Kazoj 
malaperis, krom en la pronomaro; personaj formoj de la verboj malaperis; subjunktivo arkaikas. La vortordo 
estas S-V-O, iom fiksa pro la kazoforesto. Genitivecon donas al substantivoj -s: Manden "La viro"; Mandens 
hus "La domo de la viro". La substantivoj apartenas al komuna (pli fruaj vira kaj ina kunfandiĝis) aŭ neŭtra 
genroj kaj ekzistas du artikoloj: 


hest "ĉevalo"; en hest "(iu) ĉevalo"; hesten "la ĉevalo"; heste "ĉevaloj"; hestene "la ĉevaloj" 
tree "arbo"; et tree "(iu) arbo"; treeet "la arbo"; treeer "arboj"; treeerne "la arboj" 


Ankaŭ pronomoj kaj adjektivoj flekseblas: gul "flava" - en gul hest - gule heste; et gult trce - gule trceer; min, 
mit, mine "mia(j(n))" 


La verboj falas en du grupojn, fortaj aŭ malfortaj. La malfortaj formas pasintecon per sufikso, dum la fortaj 

per vokalŝanĝo je la radiko aŭ per nura redono de la radiko: 

lobe "kuri" - lober "kuras" - lob "kuris" - er lobet "kurintas" (forta) 

skyde "pafi" - skyder "pafas" - skod "pafis" - har skudt "pafintas" (forta) 

ae "man-karesi" - aer "man-karesas" - aede "man-karesis" - har aet "man-karesintas" (malforta) 


Simile al la aliaj skandinavaj lingvoj kaj al Esperanto, sed malsimile al la germana kaj la angla , la dana 
havas refleksivajn aŭ iĝajn verbojn. Ili formatas per -(e)s: mode "renkonti" - modes "renkondĝi". 


Vort-provizo 


Pro la interponta funkcio de Danio, la dana enhavas pli da fremdvortoj ol ĝiaj skandinavaj kuzoj. Tamen la 
kernon konsistigas praĝermanaj vortoj parencaj al germanaj, nederlandaj ktp: 





mand "viro", kvinde "virino", hund "hundo", 


hjem "hejmo", gard "bieno", md "ruĝa" 


Kelkaj estas pli nure skandinavaj: 
barn "infano", skov "arbaro" 

Ĵustempe, la amasa influo de la angla lingvo forte minacis la koheron kaj danecon de la dana vortprovizo. 


Dialektoj 


Malgraŭ la eteco de la Dana reĝlando, antaŭ cent jaroj estis centoj da dialektoj en Danio; tiugrade, ke la 
nordaj loĝantoj de insuleto Samso malbone komprenis la saminsulajn sudulojn! Hodiaŭ la Kopenhagiĝo de 
la lando preskaŭ forigis la verajn dialektojn, kaj en la norma dana lingvo restas nur regionaj diferencoj je 
vortomelodio ktp, tiel, ke oni facile aŭdas, ĉu persono devenas de Jutlando aŭ Fyn, ekzemple. En kelkaj 
kamparaj areoj sudaj kaj okcidentaj en Jutlando restas iuj puraj dialektoj kiuj ankoraŭ tre malsamas al la 
ĉefurba lingvo. Interalie ili havas tute alian artikolan sistemon kaj prononcmanieron, kia plisimiligas ilin al 
la angla: 

■ norme dane ormen "la vermo" - dialekte ee worm (kp. angle the worm [kun nedifinita artikolo a 
worm], germane der Wurm [ein WurmJ) 

■ norme dane seblet "la pomo" - dialekte ee eewl (kp. angle the apple [an apple], kimre yr afal, 
germane der Apfel [ein Apfel], platgermane der Appel [n AppelJ) 

Kelkaj famaj aŭtoroj jutlandaj de la 19-a kaj frua 20-a jarcentoj parte verkis dialekte. 

La feroa termino Gotudanskt (aŭ: surstrata dana) estas nomo de dialektsimila versio de la dana lingvo sur la 
Ferooj. Ĝi interesas pro sia klarega prononco kaj komprenebleco, kontraŭe al la endania versio oficiala. 

La dana kaj Esperanto 


Multaj vortoj en Esperanto simil(et)as al danaj (flagostango - flagstang; hundo - hund; hejme - hjemme, ks.) 
, sed tion kaŭzis la germana, unu el la ĉef-fontoj de Zamenhof. La ĉefaj similoj kuŝas en la gramatiko. 
Cetere, alia internacia lingvo preskaŭ morta pluvivas en la dana vortprovizo, nome Volapuko: La frazo Det 
er det rene volapyk. (laŭvorte "tio estas pura volapuko") signifas "tio estas sensencaĵo/volapukaĵo". 

Famaj aŭtoroj de la dana 


Hans Christian Andersen, Karen Blixen, Johannes V. Jensen, Piet Hein, Adam Oehlenschlager, N. F. S. 
Grundtvig 

■ Noto: Laŭ ies analizo de antaŭvokala j-, eĉ troviĝas "tetraftongo", t. e. kvar-ona vokalĉeno: 
jaerv [je°ŭ] "gulo". 

Vidu ankaŭ 

■ Danlingvaj idiotismoj 

■ Gotudanskt 


Elŝutita el "https://e 0 .wikipedia. 0 rg/w/index. php?title=Dana_lingvo&oldid=6773327' 








Ĉi tiu paĝo estis lastafoje redaktita je 05:23, 31 okt. 2019. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 

